Нэгузыужьу, гъэщIэгъуэн зэдагъэлъапIэ
Дэнэ щIыпIи хуэдэу, Накъыгъэм и 1-р, Гъатхэмрэ Лэжьыгъэмрэ я махуэшхуэр, республикэм щагъэлъэпIащ.
Къэбэрдей-Балъкъэрым и гуащIэрыпсэухэр накъырапщэхэмрэ бэрэбанауэхэмрэ я пашэу, республикэр Урысейм зэрыгухьэрэ илъэс 400 зэрырикъум и цIэр зезыхьэ утыкум деж щыщIадзэри ЗэгурыIуэныгъэм и утыкум нэс ирикIуащ, къэралым и ныпхэр, «Урысей зэкъуэт», «Коммунист парт» политикэ партхэм и дамыгъэхэр зытет нып цIыкIухэр, транспарантхэр, шар зэмыфэгъухэр яIыгъыу.
ЛэжьакIуэхэм къадэкIуэу, лъэпкъ фащэхэр ящыгъыу парадым хэтащ курыт еджапIэхэм щIэсхэмрэ студентхэмрэ. ГуащIэрыпсэухэм яIыгъ транспарантхэм тетт я Iуэху дэкIыну, псэукIэ нэхъыфIым, зэпэщым хуэкIуэну, я улахуэм щхьэщатыкI налогым, уасэхэм хамыгъэхъуэну властыр къызэрыхураджэ тхыгъэхэр.
ЗэгурыIуэныгъэм и утыкум деж къалэдэсхэм папщIэ къыщызэрагъэпэща концертым парадым хэт- хэр еплъащ. Налшыкдэсхэмрэ къалэм и хьэщIэхэм-рэ махуэшхуэр нэгузыужьу, гъэщIэгъуэну зэдагъэлъэ- пIащ.
ТЕКIУЖЬ Заретэ.
